กองทุน TCHTECH-A ลงทุนในกองทุนแม่ต่างประเทศกองทุนใด
กองทุน TCHTECH-A ลงทุนในกองทุนแม่ต่างประเทศอย่าง Invesco China Technology ETF เน้นลงทุนสร้างผลตอบแทนให้ใกล้เคียงกับ ดัชนี FTSE China Incl A 25% Technology Capped ซึ่งเป็นดัชนีบริษัทเทคโนโลยีขนาดกลางและขนาดใหญ่ของจีน หรือสรุปง่าย ๆ ก็คือลงทุนแบบ Passive ให้ผลตอบแทนใกล้เคียงกับดัชนีหุ้นที่มีไซส์กลาง-ใหญ่ มากที่สุดนั่นเอง ตัวกองทุนมีความเสี่ยงอยู่ที่ระดับ 7 และมีนโยบายลงทุนใน Invesco China Technology ETF (USD) โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน

TCHTECH-A เป็นกองทุนแนว Passive ที่อิงไปกับดัชนีหุ้นกลาง-ใหญ่ ที่เน้นหนักลงทุนในบริษัทชั้นนำของจีนไปจนถึงบริษัทขนาดกลางที่กำลังเติบโต เหมาะกับคนที่ชื่นชอบหุ้นคุณภาพเยี่ยมในจีน เหมาะสำหรับคนที่ชื่นชอบกองทุนจีนแบบฮาร์ดคอเน้น ๆ ไม่มีผสมเป็นอย่างยิ่ง (จีนเพียว ๆ) เหมาะสำหรับคนที่อยากลงทุนในหุ้นเทคโนโลยีจีนแบบจัดเต็ม สัดส่วนหนัก ๆ เน้น ๆ เหมาะสำหรับผู้ที่ชื่นชอบการลงทุนหุ้นเติบโต และเหมาะสำหรับผู้ที่เล็งเห็นโอกาสในอนาคตของจีน ที่การบริโภคภายในไซส์ใหญ่มาก ๆ มีศักยภาพการเติบโตของประเทศที่โดดเด่น มีการพัฒนาเทคโนโลยี ที่พร้อมกลายเป็น New Economy ขนาดใหญ่ในอนาคต
ความรู้ทางการเงิน,ตลาดการเงิน & ผลิตภัณฑ์และบริการทางการเงิน